Document ID: 31980R1992

NEUVOSTON ASETUS (ETY) N:o 1992/80,
annettu 22 päivänä heinäkuuta 1980,
viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
sekä katsoo, että
asetuksen (ETY) N:o 357/79 () 1 artiklan 1 kohdan mukaan asianomaiset jäsenvaltiot tekevät joka kymmenes vuosi viininviljelyaloja koskevan perustutkimuksen ja vuosittain välitutkimukset; odottamattomien vaikeuksien johdosta Italiassa ei voida tehdä ensimmäistä viininviljelyalojen perustutkimusta säädetyssä määräajassa; sen vuoksi olisi myönnettävä tälle jäsenvaltiolle vuoden lykkäys määräaikoihin, joihin mennessä tutkimuksen on valmistuttava ja tulokset toimitettava komissiolle, ja
asetuksen (ETY) N:o 357/79 5 artiklan 2 kohdan mukaan jäsenvaltioiden on välitutkimuksissa ilmoitettava viininvalmistukseen käytettävien rypäleiden viljelyaloista vain istutettuja sekä uudelleenistutettuja aloja koskevat yleiset tiedot; neuvosto on myöhemmin antanut uudelleenistutusoikeuksia koskevia säännöksiä, minkä vuoksi on tarpeen kirjata muutokset erikseen uusina viljelminä tai uudelleenistutuksina,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 357/79 seuraavasti:
1. Lisätään 1 artiklan 1 kohtaan seuraava alakohta:
"Ensimmäinen perustutkimus Italiassa voidaan kuitenkin tehdä lokakuun 31 päivään 1981 mennessä ja se koskee tilannetta viinivuoden 1980/1981 raivausten ja istutusten jälkeen. Ensimmäinen välitutkimus tässä jäsenvaltiossa on tehtävä vuonna 1983 ja se koskee viinivuosien 1981/1982 ja 1982/1983 aikana tapahtuneita muutoksia."
2. Korvataan 1 artiklan 2 kohta seuraavasti:
"Viinivuosi on viinikaupan yhteisestä järjestämisestä 5 päivänä helmikuuta 1979 annetun asetuksen (ETY) N:o 337/79 (), sellaisena kuin se on viimeksi muutettuna asetuksella (ETY) N:o 1990/80 (), 5 artiklan 4 kohdan perusteella vahvistettu vuosi.
() EYVL N:o L 54, 5.3.1979, s. 1
() EYVL N:o L 195, 29.7.1980, s. 6"
3. Korvataan 5 artiklan 2 kohdan toinen luetelmakohta seuraavasti:
" P jotka on uudelleenistutettu asetuksen (ETY) N:o 337/79 liitteen IV a kohdan mukaisesti ja erikseen ne, jotka ovat kyseisen asetuksen IV a liitteen e kohdan mukaisia uusia viljelmiä".
4. Lisätään 5 artiklan 4 kohtaan seuraava alakohta:
"Italia voi kuitenkin toimittaa tämän kuvauksen 30 päivään kesäkuuta 1982 mennessä".
5. Korvataan 6 artiklan 1 kohta seuraavasti:
"1. Asianomaisten jäsenvaltioiden on ilmoitettava komissiolle jokaisen viinivuoden osalta, alkaen viinivuodesta 1979/1980 ja Italian osalta alkaen viinivuodesta 1981/1982, keskimääräiset hehtaarisadot hehtolitroina rypälemehua tai viiniä tai desitonneina rypäleitä, jotka on saatu niiltä viininviljelyaloilta, joilla viljellään viininvalmistukseen käytettäviä rypälelajikkeita, eriteltyinä 2 kohdassa tarkoitettujen satoluokkien mukaan."
6. Korvataan 6 artiklan 5 kohta seuraavasti:
"5. Asianomaisten jäsenvaltioiden on ilmoitettava komissiolle jokaisen viinivuoden osalta, eriteltyinä maantieteellisen yksikön mukaan, arviot niiden viinirypäleiden, rypälemehun tai viinien keskimääräisestä luonnollisesta alkoholipitoisuudesta tilavuusyksikköä kohti joko tilavuusprosentteina tai Oechsle-asteena, jotka on saatu viinivuodesta 1979/1980 ja, Italian osalta viinivuodesta 1981/1982, alkaen aloilta, joilla viljellään viininvalmistukseen käytettäviä rypälelajikkeita, jotka on tarkoitettu seuraavien viinien tuotantoon:
P tma-laatuviinit,
P muut viinit:
P mukaan lukien viinit, jotka on käytettävä tiettyjen juotavaksi tarkoitettujen, alkuperänimityksin varustettujen alkoholijuomien valmistukseen."
7. Korvataan 6 artiklan 6 kohta seuraavasti:
"6. Edellä 1 ja 5 kohdassa tarkoitetut vuosittain ilmoitettavat tiedot on toimitettava ennen kutakin viinivuotta seuraavan huhtikuun 1 päivää. Edellä 2 kohdassa tarkoitettuja satoluokkia koskevat tiedot on toimitettava 4 artiklan 1 kohdassa säädetyssä määräajassa. Edellä 3 kohdassa tarkoitetut keskimääräisten hehtaarisatojen kehitystä koskevat arviot on toimitettava:
P ensimmäisen kerran 1 päivään lokakuuta 1981 mennessä ja Italian osalta 1 päivään lokakuuta 1983 mennessä;
P sen jälkeen joka viides vuosi huhtikuun 1 päivään mennessä, lukuun ottamatta Italiaa koskevaa toista arviota, joka on toimitettava kolmen vuoden kuluttua."
8. Korvataan 7 artiklan 3 kohta seuraavasti:
"3. Komissio julkaisee välitutkimusten tulokset ja 6 artiklan mukaiset vuotuiset tiedot osana neuvoston asetuksen (ETY) N:o 337/79 30 c artiklan 2 kohdassa säädettyjä vuosittaisia kertomuksia."
9. Korvataan 9 artikla seuraavasti:
"9 artikla
Viinivuoden 1978/1979 ja Italian osalta viinivuoden 1980/1981 jälkeistä tilannetta koskevan perustutkimuksen kustannukset katetaan Euroopan yhteisöjen talousarvioon sisällytettävällä kiinteällä määrärahalla."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä heinäkuuta 1980.

Labels: 12
18
19
6